**HODOGRAM ZA PRIJAVU I OBRANU DOKTORSKE DISERTACIJE**

1. Kandidat pokreće postupak prihvaćanja teme doktorske disertacije podnošenjem prijave na propisanom obrascu. (01 Request for Approval of the Dissertation Topic).

2. Konzorcij provjerava prijavu te imenuje povjerenstvo za izlaganje i ocjenu teme doktorske disertacije. Ono se sastoji od tri ili pet članova, pri čemu predloženi mentor ne može biti imenovan za predsjednika povjerestva. Odluka o imenovanom povjerenstvu za izlaganja i ocjenu teme doktorske disertacije prolazi kroz vijeće na Sveučilištu Sjever kao informacija.

3. Utvrđuje se datum javnog izlaganja teza prijavljenje teme doktorske disertacije. Obrana se održava u FH Burgerlandu, pred imenovanim povjerenstvom te Konzorcijem. Kandidat u izlaganju posebnu pozornost usmjerava na predmet istraživanja, postavljene hipoteze, metodologiju koju će koristiti tijekom istraživanja, očekivanim rezultatima te očekivanom znanstvenom doprinosu. Izlaganje kandidata traje najviše 20 minuta.

4. Nakon održanog izlaganja, povjerenstvo ima rok od 2 mjeseca za izradu izvješća o ocjeni teme na propisanom obrascu (02 Evaluation of the Dissertation Topic).

5. Po pozitivnom izvješću o ocjeni teme (izvješće se predaje papirnato i digitalno), Konzorcij donosi Odluku o ispunjavanju uvjeta kandidata i podobnosti teme doktorske disertacije te kandidat može nastaviti s pisanjem doktorske disertacije. Odluka o ispunjavanju uvjeta kandidata i podobnosti teme doktorske disertacije prolazi kroz vijeće Sveučilišta Sjever kao informacija.

6. Netom prije završetka izrade doktorske disertacije, kandidat je dužan predati zahtjev za evaluaciju znanstveno-istraživačkog rada. Doktorand da bi izvršio znanstvenu istraživačku aktivnost na doktorskom studiju, treba steći minimalno 50 ECTS boda pri čemu je obvezan izabrati aktivnost iz jedne i druge skupine znanstvene – istraživačke aktivnosti. Sudjelovanje u domaćim ili međunarodnim projektima te objavljeni znanstveni radovi i publikacija priznaje se ukoliko je doktorand sudjelovao do godine dana prije upisa na doktorski studij ili tijekom trajanja studija.

Skupine znanstvene – istraživačke aktivnosti te struktura ECTS-a je sljedeća:

|  |  |
| --- | --- |
| I. Skupina: Znanstveni radovi | ECTS |
| Znanstvena knjiga | 30 |
| Znanstveni članak u časopisima i publikacijama – kategorija A1 (do tri koautora) | 10 |
| Rad u sekundarnim publikacijama – kategorija A2 (do tri koautora) | 5 |
| II. skupina: Znanstvene konferencije i ostalo |  |
| Izlaganje na međunarodnoj znanstvenoj konferenciji | 10 |
| Izlaganje na domaćoj znanstvenoj konferenciji | 5 |
| Usavršavanje na znanstvenoj ustanovi u inozemstvu (minimalno trajanje 30 dana) | 20 |
| Usavršavanje na drugom domaćem sveučilištu/institutu | 20 |
| Istraživač u domaćim projektima | 10 |
| Istraživač u međunarodnim projektima | 15 |

7. Po zaprimljenom zahtjevu imenovano povjerenstvo za znanstveno – istraživačku aktivnost ima rok od dva mjeseca da izvrši evaluaciju.

8. Kada kandidat okonča doktorsku disertaciju (07 Dissertation Layout Guidelines) te mentor da suglasnost da se slaže s sadržajem doktorske disertacije, Konzorciji imenuje povjerenstvo za ocjenu rada (u praksi to je isto povjerenstvo kao i za ocjenu teme). I ova odluka prolazi kroz vijeće Sveučilišta Sjever kao informacija.

9. Kandidat po donesoj odluci predaje u referadu za svakog člana povjerenstva i primjerak za arhivu spiralno uvezan primjerak doktorske disertacije. Imenovano povjerenstvo ima rok od 2 mjeseca za izradu izvješća o ocjeni rada doktorske disertacije. (08 Report on Dissertation Evaluation).

Povjerenstvo za ocjenu doktorske disertacije u svojem izvještaju o ocjeni rada može predložiti:

- prihvaćanje doktorske disertacije s eksplicitnom izjavom o postignutom izvornom znanstvenom ili umjetničkom doprinosu, ili

- doradu doktorske disertacije i završno ocjenjivanje, ili

- odbijanje doktorske disertacije, nakon čega doktorand gubi pravo stjecanja doktorata znanosti ili umjetnosti na tom studiju.

10. Po pozitivnom izvješću o ocjeni rada te o znanstveno istraživačkom radu, Konzorciji donosi Odluku o ocjeni doktorske disertacije koja prolazi i naše vijeće Sveučilišta Sjever ali kao informacija. (Imenuje se povjerenstvo za obranu – u praksi ostaje isto povjerenstvo te određuje se datum obrane – 09 Protocol and Minutes of the Dissertation Defense).

11. Obrana se održava u prostorijama FH Burgerlanda, pred imenovanim povjerenstvom te Konzorcijem. Po uspješnoj obrani, Fakultet izdaje potvdu o obrani doktorske disertacije na temelju koje Konzorciji izdaje diplomu.

**DODATNE AKTIVNOSTI:**

Mentor i doktorand moraju jednom godišnje predati izvješće o napretku na propisanim obrascima (04 Annual Proggress Report of the Doctoral Candidate odnosno 05 Annual Supervisor's Report)